સેન્ચુરિયનઃ કેગસો રબાડા (૧૩ વિકેટ)ના કરિયરના સર્વશ્રેષ્ઠ પ્રદર્શનથી યજમાન દક્ષિણ આફ્રિકાએ ચોથી અને અંતિમ ટેસ્ટના અંતિમ દિવસ મંગળવારે ઘરઆંગણે ઇજ્જત બચાવતાં ઈંગ્લેન્ડ સામે ૨૮૦ રને વિજય મેળવ્યો હતો, પરંતુ મહેમાન ઈંગ્લેન્ડે ચાર ટેસ્ટની શ્રેણી ૨-૧થી પોતાના નામે કરી લીધી. પાછલા ઘણા સમયથી ખરાબ ફોર્મ સામે ઝઝૂમી રહેલી દુનિયાની સર્વશ્રેષ્ઠ ટીમમાંની એક દક્ષિણ આફ્રિકાએ ઈંગ્લેન્ડ સામે બીજી ઇનિંગ્સમાં જીત માટે ૩૮૨ રનનું લક્ષ્ય રાખ્યું હતું, જેના જવામાં મહેમાન ટીમનો દાવ ૩૪.૪ ઓવરમાં ફક્ત ૧૦૧ રનમાં જ સમેટાઈ ગયો હતો.